Vrútky dňa 31.05.2017

Materiál na zasadnutie Mestského zastupiteľstva vo Vrútkach dňa

**K bodu:**

**Odborné stanovisko hlavného kontrolóra mesta k návrhu záverečného účtu Mesta Vrútky za rok 2016**

**Dôvodová správa:**

V zmysle §18 f, ods. 1, písmeno c./, zákona č. 369/1990 Zb. o obecnom zriadení v z.n.p., predkladám odborné stanovisko k návrhu záverečného účtu mesta Vrútky za rok 2016 pred jeho schvaľovaním v Mestskom zastupiteľstve.

**Návrh na uznesenie:**

Mestské zastupiteľstvo Vrútky
I. berie na vedomie
Odborné stanovisko hlavného kontrolóra mesta k návrhu záverečného účtu mesta Vrútky za rok 2016.

Spracoval: PhDr. Michal Hanko, hlavný kontrolór mesta Vrútky

Predkladá: PhDr. Michal Hanko, hlavný kontrolór mesta Vrútky

**Odborné stanovisko hlavného kontrolóra mesta k návrhu záverečného účtu mesta Vrútky za rok 2016**

V zmysle § 18 d ods. 1 písmena c./ zákona č. 369/1990 Zb. o obecnom zriadení v z.n.p., predkladám odborné stanovisko k návrhu záverečného účtu mesta Vrútky za rok 2016.

Odborné stanovisko k návrhu záverečného účtu mesta Vrútky za rok 2016 (ďalej len „stanovisko“) som spracoval na základe predloženého návrhu záverečného účtu mesta Vrútky za rok 2016 a na základe finančných a účtovných výkazov vyhotovených mestom k 31.12.2016.

1. **Východiská spracovania odborného stanoviska k návrhu záverečného účtu.**

Pri spracovaní stanoviska som vychádzal z posúdenia predloženého návrhu záverečného účtu mesta Vrútky za rok 2016 (ďalej len „návrh záverečného účtu“) a vykonaných kontrol z dvoch hľadísk:

1. **Zákonnosť predloženého návrhu záverečného účtu**
	1. **Súlad so všeobecne záväznými právnymi predpismi**

Návrh záverečného účtu bol spracovaný v súlade so zákonom č. 583/2004 Z.z. o rozpočtových pravidlách územnej samosprávy v z.n.p. (ďalej len „zákon o rozpočtových pravidlách územnej samosprávy“), ako aj zásadami rozpočtového hospodárenia mesta Vrútky.

* 1. **Dodržanie informačnej povinnosti zo strany mesta**

Návrh záverečného účtu bol verejne sprístupnený na úradnej tabuli mesta a webovej stránke mesta v zákonom stanovenej lehote t.j. najmenej 15 dní pred jeho schválením v súlade s § 9 ods. 2. zákona č. 369/1990 Zb. o obecnom zriadení v z.n.p. a s § 16 ods. 9 zákona o rozpočtových pravidlách územnej samosprávy. Dňa 29.05.2017.

* 1. **Dodržanie povinnosti auditu zo strany mesta**

Mesto si splnilo povinnosť podľa § 16 ods. 3 zákona o rozpočtových pravidlách územnej samosprávy a dalo si overiť účtovnú závierku podľa osobitého predpisu, ktorým je zákon č. 369/1990 Zb. o obecnom zriadení v z.n.p., § 9 ods. 4.

1. **Metodická správnosť predloženého návrhu záverečného účtu**

Predložený návrh záverečného účtu obsahuje povinné náležitosti podľa § 16 ods. 5 zákona o rozpočtových pravidlách územnej samosprávy:

* údaje o plnení rozpočtu, rozbor plnenia príjmov za rok 2016, rozbor čerpania výdavkov za rok 2016, použitie prebytku hospodárenia za rok 2016
* bilanciu aktív a pasív k 31.12.2016
* prehľad o stave a vývoji dlhu k 31.12.2016
* prehľad o poskytnutých dotáciách právnickým osobám a fyzickým osobám – podnikateľom podľa zákona o rozpočtových pravidlách územnej samosprávy
* hodnotenie plnenie programov mesta
* náležitosti o príspevkových organizáciách a údaje o nákladoch a výnosoch podnikateľskej činnosti a prehľad o poskytnutých zárukách, návrh záverečného účtu neobsahuje, tak ako je to uvedené v zákone nakoľko mesto nemá príspevkové organizácie a nevykonávalo podnikateľskú činnosť a záruky neposkytlo žiadnemu subjektu
* najviac uviedlo prehľad o pohľadávkach a záväzkoch a inventarizáciu majetku k 31.12.2016
1. **Zostavenie záverečného účtu mesta**

Mesto Vrútky pri zostavení záverečného účtu postupovalo podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrnne spracovalo do záverečného účtu. V súlade s § 16 ods. 2 zákona o rozpočtových pravidlách územnej samosprávy finančne usporiadalo svoje hospodárenie vrátane finančných vzťahov k zriadeným alebo založeným právnickým osobám, ktorým poskytlo prostriedky svojho rozpočtu, ďalej usporiadalo finančné vzťahy k štátnemu rozpočtu, štátnym fondom, rozpočtom iných obcí a k rozpočtu vyšších územných celkov, čo uvádza aj v návrhu záverečného účtu.

1. **Údaje o plnení rozpočtu – rozpočtové hospodárenie**

Finančné hospodárenie mesta sa riadilo rozpočtom mesta, ktorý bol schválený Mestským zastupiteľstvom Vrútky dňa 08.12.2015 uznesením č. 168/2015 v čiastke celkom 5 660 500,- eur.

Schválený rozpočet bol v priebehu rozpočtového roka menený, tak ako je to uvedené v návrhu záverečného účtu mesta /7/ siedmymi zmenami, ktoré boli schválené uzneseniami MsZ v súlade so zákonom o rozpočtových pravidlách územnej samosprávy. Mesto Vrútky viedlo v roku 2016 evidenciu rozpočtových opatrení ku zmene rozpočtu, ako to uvádza zákon.

Porovnanie schváleného rozpočtu a rozpočtu po vykonaných zmenách.

|  |  |  |
| --- | --- | --- |
| **PRÍJMY** | **Skutočnosť** | **%** |
|  | SCHVÁLENÝ ROZPOČET | UPRAVENÝ ROZPOČET |  |  |
| Príjmy celkomZ TOHO | 5 660 500,- | 6 073 960,- | 6 257 320,- | 103,02 |
| Bežné príjmy | 5 230 620,- | 5 625 780,- | 5 647 760,- | 100,3 |
| Kapitálové príjmy | 4000,- | 77 710,- | 80 650,- | 103,8 |
| Finančné príjmy | 0,- | 78 180,- | 78 240,- | 100,08 |
| Príjmy RO | 425 880,- | 448 180,- | 450 670,- | 100,5 |

|  |  |  |
| --- | --- | --- |
| **VÝDAVKY** | **Skutočnosť** | **%** |
|  | SCHVÁLENÝ ROZPOČET | UPRAVENÝ ROZPOČET |  |  |
| Výdavky celkomZ TOHO | 5 660 500,- | 6 073 960,- | 5 836 750,- | 96,09 |
| Bežné výdavky | 2 829 810,- | 2 947 460,- | 2 821 790,- | 95,74 |
| Kapitálové výdavky | 44 000,- | 111 210,- | 53 430,- | 48,04 |
| Finančné výdavky | 126 210,- | 148 810,- | 147 570,- | 99,17 |
| Výdavky RO | 2 660 480,- | 2 866 480,- | 2 813 960,- | 98,16 |

ROZPOČET MESTA schválený ako vyrovnaný v časti príjmov a výdavkov.

1. **ÚDAJE O PLNENÍ ROZPOČTU**

Rozpočet príjmov po zmenách bol 6 073 960,- eur, skutočnosť plnenia príjmov k 31.12.2016 bol: 6 257 320 €, čo predstavuje plnenie na 103,02 %.

Mesto v návrhu záverečného účtu pre rok 2016 uviedlo rozbor plnenia príjmov za rok 2016 s podrobným komentárom v textovej časti.

1. **BEŽNÉ PRÍJMY**
* Bežné príjmy – daňové príjmy:

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12. 2016 | % plnenia |
| 3 566 320,- | 3 729 180,- | 104,57 |

* Bežné príjmy – nedaňové príjmy:

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 231 320,- | 239 780,- | 103,6 |

* Granty a transfery:

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 1 672 250,- | 1 678 800,- | 100,39 |

1. **KAPITÁLOVÉ PRÍJMY**

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 77 710,- | 80 650,- | 100,08 |

1. **PRÍJMOVÉ FINANČNÉ OPERÁCIE**

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 78 180,- | 78 240,- | 100,08 |

1. **PRÍJMY ROZPOČTOVÝCH S PRÁVNOU SUBJEKTIVITOU**

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 448 180,- | 450 670,- | 100,5 |

1. **ČERPANIE VÝDAVKOV ZA ROK 2016**

Rozpočet výdavkov po zmenách bol 6 073 960,- eur, skutočnosť čerpania výdavkov k 31.12. 2016 bol 5 836 750 eur čo predstavuje plnenie 96,09 %.

Mesto Vrútky v návrhu záverečného účtu mesta za rok 2016 uviedlo podrobne rozbor výdavkov s podrobným komentárom v textovej časti.

BEŽNÉ VÝDAVKY

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 3 947 460,- | 2 821 790,- | 95,74 |

KAPITÁLOVÉ VÝDAVKY

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 111 210,- | 53 431,- | 48,04 |

VÝDAVKOVÉ FINANČNÉ OPERÁCIE

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 148 810,- | 147 570,- | 99,17 |

VÝDAVKY RO S PRÁVNOU SUBJEKTIVITOU

|  |  |  |
| --- | --- | --- |
| UPRAVENÝ ROZPOČET 2016 | Skutočnosť k 31.12.2016 | % plnenia |
| 2 866 480,- | 2 813 960,- | 98,16 |

Zhodnotenie vývoja čerpania rozpočtu za roky 2013 až 2016 v

|  |  |  |
| --- | --- | --- |
| rok 2013 | čerpanie výdavkov | 4 679 262,- eur |
| rok 2014 | čerpanie výdavkov  | 4 786 941,- eur |
| rok 2015 | čerpanie výdavkov  | 5 734 094,- eur |
| rok 2016 | čerpanie výdavkov  | 5 635 750,- eur |

1. **HOSPODÁRENIE ROZPOČTU MESTA VRÚTKY ZA ROK 2016**

Mesto Vrútky dosiahlo v roku 2016 celkové príjmy vrátane finančných operácií vo výške 6 098 426,44 eur a výdavky boli vrátane operácií vo výške 5 836 752,71 eur.

Celkové hospodárenie mesta za rok 2016 bolo 420 569,64 eur.

V zmysel ustanovenia § 16, ods. 6, zákona č. 583/2004 Z.z. o rozpočtových pravidlách územnej samosprávy v z.n.p., sa na účely tvorby peňažných fondov pri usporiadaní prebytku rozpočtu obce podľa § 10, ods. 3, písmena a) a b) citovaného zákona **z tohto prebytku vylučujú nevyčerpané účelovo určené prostriedky, poskytnuté v predchádzajúcom rozpočtovom roku** zo štátneho rozpočtu, z rozpočtu EÚ alebo na základe osobitného predpisu. Celková výška výlučných – účelových prostriedkov k 31.12. 2016 je 124 461,42 eur.

|  |  |  |
| --- | --- | --- |
| Hospodárenie obce v roku 2016 | Vylúčené z prebytku | Upravené hospodárenie mesta |
| 420 569,64,- | 124 461,42, | 296 108,22,- |

Vykázaný výsledok hospodárenia bol zistený v súlade s § 2, písmena b) a c) a§ 10, ods. 3, písmena a) a b) zákona č. 583/2004 Z.z. o rozpočtových pravidlách územnej samosprávy a podľa opatrenia Ministerstva financií SR č. 16786/2007 – 31, ktorým sa ustanovujú podrobnosti o postupoch účtovania a v rámcovej účtovnej osnove pre obce.

Po vylúčení vyššie uvedených účelovo určených prostriedkov, poskytnutých v predchádzajúcom rozpočtovom roku z prebytku rozpočtu zisteného podľa ustanovenia § 10, ods. 3, písmena a) a b) zákona č. 583/2004 Z.z. o rozpočtových pravidlách územnej samosprávy v z.n.p. **je prebytok rozpočtu mesta vo výške 296 108,22 eur.**

Prebytok rozpočtu obce zistený podľa § 10, ods. 3, písmena a) a b) je po vylúčení účelovo určených prostriedkov zdrojom rezervného fondu, prípadne iných peňažných fondov.

Mesto je teda povinné odviesť do rezervného fondu prebytok rozpočtu vo výške 296 108,22 eur.

Prebytok bude prevedený do rezervného fondu a použitý podľa rozhodnutia mestského zastupiteľstva v súlade so zákonom č. 583/2004 Z.z. o rozpočtových pravidlách územnej samosprávy v z.n.p.

Pohľadávky k 31. 12. 2016 predstavovali sumu 212 299,02 eur.

Celkový objem pohľadávok 212 299,02 eur je pokles oproti minulého roku o 5,32%.

Rok 2013 180 368,29,- eur

Rok 2014 209 904,49,- eur

Rok 2015 224 238,89,- eur

Rok 2016 212 299,02,- eur

Najvyšší podiel pohľadávok sa týka za komunálny odpad a pohľadávky za minulé roky.

1. **ZÁVÄZKY MESTA k 31. 12. 2016**

Neuhradené záväzky k 31. 12. 2016 sú všetky v splatnosti. Mesto neeviduje záväzky po splatnosti. Celková výška krátkodobých záväzkov predstavuje čiastku 238 456,08 eur.

Rok 2013 1 320 430,73,- eur

Rok 2014 880 185,81,- eur

Rok 2015 619 028,98,- eur

Rok 2016 238 456,08,- eur

1. **BILANCIA AKTÍV a PASÍV k 31. 12. 2016 v eurách**

Aktíva t.j. majetok mesta tvorený podľa účtovej závierky z **neakčného majetku** a **akčného majetku** tvorí spolu čiastku 12 319 714,41 eur je krytý pasívami t.j. zdrojmi krytia v sume 12 319 714,41 eur.

1. **PREHĽAD O STAVE A VÝVOJI DLHU**

Boli posúdené skutočnosti stanovené zákonom o rozpočtových pravidlách územnej samosprávy pri možnosti na plnenie úloh prijať návratné zdroje financovania len ak

1. Celková suma dlhu obce neprekročí 60% skutočných bežných príjmov predchádzajúceho rozpočtového roka
2. Suma bežných splátok návratných zdrojov financovania vrátané úhrad výnosov neprekročí 25% skutočných bežných príjmov predchádzajúceho rozpočtového roka

Skutočné bežné príjmy mesta v rozpočtovom roku 2015 boli spolu: 6 034 588,87 eur.
z toho 60% = 3 626 153,22 eur
z toho 25% = 1 510 987,21 eur

Celková suma dlhu mesta Vrútky.

Zostatok istiny z bankového úveru 797 580,19 eur
Zostatok istiny z úveru ŠFRB 978 125,27 eur
Zostatok istiny záväzkov nájmu 75 645,27 eur
SPOLU suma dlhu 1 851 620,73 eur

Do tejto celkovej sumy dlhu pre porovnanie podmienok sa nezapočítajú istiny zo ŠFRB čo je suma 978 125,27 eur.

Celková suma dlhu po úprave o sumu úverov ŠFRB je 873 485,46 eur, čo predstavuje podľa písmena a) 14,4% v porovnaní s predchádzajúcim dlhom v rozpočtovom roku 2015 k 31. 12. 2015 predstavoval dlh mesta 30,89%.

b) suma ročných splátok vrátane úhrady výnosov k 31.12. 2016 je suma 153 877,03 eur, čo predstavuje 2,55%.

Podmienky dané zákonom o rozpočtových pravidlách územnej samosprávy podľa písmena a) a b) sú SPLNENÉ.

V roku 2016 boli vykonané splátky:

* Splátka úveru mesačne v sume 10 101,- eur
* Splátka leasingu za osobné auto Jeta 486,90,- eur
* Splátka leasingu za osobné auto Vitara od mesiaca júl 2016 383,21,- eur
* Splátka leasingu za traktor od mesiaca november 2016 1551,42,- eur
* Splátka za bytový dom Meštianka do ŠFRB 2449,35,- eur

SPOLU 14 971,88,- eur

V roku 2016 mesto neuzatvorilo úverovú zmluvu na financovanie ako návratného zdroja financovania – nevzalo úver.Vývoj v tejto oblasti k 31.12.2016 bol priaznivý a umožňuje mestu Vrútky používať návratné zdroje financovania.

1. **FINANČNÉ USPORIADANIE VZŤAHOV VOČI:**
2. Príspevkové organizácie mesto nemá zradené
3. Zriadeným a založeným právnickým osobám (RO)
4. Štátnemu rozpočtu
5. Štátnym
6. Rozpočtom iných obcí
7. Rozpočtom VÚC

V súlade s ustanovením § 16, ods. 2, zákona č. 583/2004 Z.z. o rozpočtových pravidlách územnej samosprávy v z.n.p., mesto uviedlo v návrhu záverečného účtu v komentári. Prostriedky boli zaúčtované a budú použité v súlade so zákonom.

1. **HODNOTENIE PLNENIA PROGRAMU MESTA**

V súlade so zákonom o rozpočtových pravidlách územnej samosprávy bol rozpočet mesta zostavený ako PROGRAMOVÝ ROZPOČET.

Hodnotenie programov v návrhu záverečného účtu je na úrovni uvedenej súhrnnej tabuľky.

1. **INVENTARIZÁCIA MAJETKU MESTA VRÚTKY K 31.12.2016**

Inventarizácia majetku mesta Vrútky za rok 2016,bola vykonaná v súlade so zákonom č.431/2002 Z.z. o účtovníctve v z.n.p.,výsledok je podrobne rozpísaný v komentári predloženého záverečného účtu mesta Vrútky za rok 2016.

Celková hodnota majetku mesta k 31.12.2016 je vo výške 19 827 689,50 eur.Stav majetku vo všetkých jednotkách mesta bez právnych subjektov predstavuje sumu 14 677 849,47 eur.Takto evidovaný majetok mesta Vrútky vzrástol v roku 2016 v porovnaní s predchádzajúcim rokom o 864 243,76 eur.

Inventarizácia majetku mesta Vrútky predstavovala zároveň kontrolu vecnej správnosti účtovníctva,bol skontrolovaný fyzický stav s účtovným stavom k 31.12.2016.

1. **ZÁVER**

Návrh záverečného účtu mesta Vrútky za rok 2016 je spracovaný v súlade s ustanovením § 16 zákona č. 583/2004 Z.z. o rozpočtových pravidlách územnej samosprávy v z.n.p., obsahuje všetky predpísané náležitosti podľa § 16, ods. 5 tohto citovaného zákona.

Návrh záverečného účtu mesta Vrútky za rok 2016 v zmysle § 9, ods. 2 zákona č. 369/1990 Zb. o obecnom zriadení v z.n.p. a v súlade s ustanovením § 16, ods. 9 zákona č. 583/2004 Z.z. o rozpočtových pravidlách územnej samosprávy v z.n.p. **bol zverejnený dňa 29.05.2017 spôsobom v obci obvyklým čo je viac ako 15 dní pred jeho prerokovaním v mestskom zastupiteľstve.**

Ročná účtovná uzávierka za rok 2016 a hospodárenie mesta Vrútky za rok 2016 v súlade s § 9. Ods. 4 zákona č. 369/1990 Zb. o obecnom zriadení v z.n.p. a v súlade s ustanovením § 16, ods. 3 zákona č. 583/2004 Z.z. o rozpočtových pravidlách územnej samosprávy v z.n.p. **boli overené nezávislým auditorom.** Správu nezávislého audítora o účtovnej závierky,účtovnej jednotky mesto Vrútky za rok 2016 vypracovala dňa 21.apríla 2017 audítorská spoločnosť GemerAudit,spol. s r.o. podpísanú zodpovedným auditorom Ing.Lýdia Burkovská,so základom pre podmienený názor.Mesto nevykázalo výdavkové finančné operácie splátky úverov zo ŠFRB 37 475,-eur a úroky 22 875,-eur.Mesto nerozpočtovalo príjmy z prenájmu bytov a nebytových priestorov,ktoré sú v správe Mestského podniku služieb Vrútky s.r.o. ako obchodná spoločnosť so 100 % účasťou mesta.Mesto Vrútky do budúceho obdobia to musí vyriešiť v súlade so zákonom a podmieneným názorom auditu.Mesto musí finančné operácie riešiť za celý úver zo ŠFRB.

Účtovná závierka za rok 2016 podľa názoru nezávislého auditora,konštatuje že účtovná závierka mesta za rok 2016 poskytuje pravdivý a verný obraz finančnej situácie mesta Vrútky k 31.12. 2016 a výsledky jej hospodárenia za rok končiaci sa k uvedenému dátumu v súlade so zákonom č. 431/2002 Z.z. o účtovníctve v z.n.p.

Na základe vyššie uvedených skutočností v súlade s ustanovením § 16, ods. 10, písmena a) zákona č. 583/2004 Z.z. o rozpočtových pravidlách územnej samosprávy v z.n.p., odporúčam Mestskému zastupiteľstvu vo Vrútkach uzatvoriť návrh záverečného účtu mesta Vrútky za rok 2016 VÝROKOM

celoročné hospodárenia sa schvaľuje bez výhrad.

Vrútky dňa 31.05.2017
 PhDr. Michal Hanko
 hlavný kontrolór mesta